Fost discipol al lui Gregorian Bivolaru, ridicat de procurori. Racola fete pentru videochat, spunând că face „evoluție spirituală”
Un instructor de yoga este acuzat de procurorii DIICOT că a recrutat mai multe femei pe care le-a exploatat sexual timp de mai mulți ani, obținând astfel 1,4 milioane de euro. Procurorii fac joi 13 percheziții în București, într-un dosar deschis pentru constituirea unui grup infracțional organizat, trafic de persoane și viol. Din grupul infracțional, care activa de 12 ani, făceau parte alte patru persoane. Surse judiciare au precizat pentru Digi24 că așa-zisul instructor de yoga a fost discipol al lui Gregorian Bivolaru.